**Ministru kabineta rīkojuma projekta**

 **„Par valsts aģentūras „Latvijas Nacionālais akreditācijas birojs” 2019.gada budžeta apstiprināšanu”**

 **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Publisko aģentūru likuma 13.panta trešā daļa;Likuma par budžetu un finanšu vadību 41.panta 1.1 daļa;Likuma “Par atbilstības novērtēšanu” 14.panta pirmā un trešā daļa |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kopš 2018.gada 1.marta nacionālās akreditācijas institūcijas funkcijas, kas noteiktas likumā "Par atbilstības novērtēšanu", kā arī citos normatīvajos aktos pilda valsts aģentūra "Latvijas Nacionālais akreditācijas birojs" (turpmāk - Aģentūra).Aģentūra ir Ekonomikas ministra pārraudzībā esoša iestāde, kas pilda likuma “Par atbilstības novērtēšanu” 14.panta pirmajā daļā noteiktās nacionālās akreditācijas institūcijas funkcijas un tiek finansēta, ievērojot šī panta trešajā daļā noteikto kārtību, proti, no valsts budžeta līdzfinansējuma un pašu ieņēmumiem par sniegtajiem pakalpojumiem. Aģentūra savus pakalpojumus atbilstības novērtēšanas institūcijām sniedz saskaņā ar Ministru kabineta 2018. gada 27. februāra noteikumiem Nr. 114 “Valsts aģentūras "Latvijas Nacionālais akreditācijas birojs" maksas pakalpojumu cenrādis”.Līdz ar Aģentūras darbības uzsākšanu Ministru kabineta 2018. gada 27. februāra rīkojumu Nr. 72 tika apstiprināts Aģentūras budžets “Par valsts aģentūras "Latvijas Nacionālais akreditācijas birojs" 2018. gada budžeta apstiprināšanu” no 2018.gada 1.marta.Saskaņā ar Likuma par budžetu un finanšu vadību 41.panta 1.1 daļu Ekonomikas ministrija ir sagatavojusi apstiprināšanai Rīkojuma projektu “Par valsts aģentūras “Latvijas Nacionālais akreditācijas birojs” 2019.gada budžeta apstiprināšanu”.Rīkojuma projekts paredz, ka Aģentūras 2019.gada budžeta ieņēmumus veido ieņēmumi no maksas pakalpojumiem par akreditācijas pakalpojumu sniegšanu un citi pašu ieņēmumi, kā arī valsts budžeta transferts, kas 2019.gadā veidos 24 560 *euro,* kas paredzēts komandējumu un atlīdzību segšanai, lai nodrošinātu likuma “Par atbilstības novērtēšanu” 14.panta 1.punkta ceturtajā un piektajā apakšpunktā minēto funkciju izpildi.Izvērtējot Aģentūras tiešo akreditācijas funkciju un pārējo atbalsta funkciju izpildi (dokumentu vadība, juridiskais atbalsts, kvalitātes vadība) periodā no 2018.gada 1.marta secināts, ka produktīvākai un efektīvākai Aģentūras atbalsta funkciju izpildei nepieciešama viena papildus amata vieta, kas koordinēs un nodrošinās vienotu pieeju pakalpojumu sniegšanā atbilstības novērtēšanas institūcijām, kā arī sniegs tehnisko atbalstu vadošajiem vērtētājiem. Tādējādi tiks uzlabota Aģentūras sniegto pakalpojumu kvalitāte un nodrošināta vienota pieeja, kas saistīta ar dokumentu noformēšanu visos novērtēšanas procesos. Papildus amata vieta tiks nodrošināta Ekonomikas ministrijas resora ietvaros, pārdalot ilgstoši neaizpildīto štata vietu Centrālajā statistikas pārvaldē. Amata vietas izveide tiks finansēta no sniegtajiem maksas pakalpojumiem.Ministru kabineta rīkojuma projekts paredz, ka saskaņā ar Likuma par budžetu un finanšu vadību 41.panta 1.1 daļu jāapstiprina Valsts aģentūras “Latvijas Nacionālais akreditācijas birojs” 2019.gada budžeta ieņēmumus par laika periodu no 2019.gada 1.janvāra līdz 2019.gada 31.decembrim 727 775 *euro* apmērā un izdevumus 847 775 *euro* apmērā (tai skaitā izdevumu finansēšanai novirzot maksas pakalpojumu un citu pašu ieņēmumu naudas līdzekļu atlikumu, kā arī ārvalstu finanšu palīdzības naudas līdzekļu atlikumu uz 2019.gada 1.janvāri 120 000 *euro* apmērā) atbilstoši pielikumam.Saskaņā ar 2008.gada 9.jūlija Eiropas Parlamenta un Padomes Regulu Nr.765/2008 ar ko nosaka akreditācijas un tirgus uzraudzības prasības attiecībā uz produktu tirdzniecību un atceļ Regulu (EEK) Nr. 339/93 akreditācijas institūcija ieņēmumu pārpalikumus var izmantot tikai tādiem ieguldījumiem, kas tālāk attīstītu valsts akreditācijas struktūru darbību, līdz ar to iepriekš minētais naudas līdzekļu atlikums Aģentūras kontā uz 31.12.2018. novirzīts 2019.gada Aģentūras izdevumu finansēšanai. Daļa šo finanšu līdzekļu (40 000 *euro* apmērā) ir ieņēmumi no Eiropas savienības finansēta Twining projekta. |
|  3. | Projekta izstrādē iesaistītās institūcijas un publiskas personas kapitālsabiedrības | Aģentūra un Ekonomikas ministrija |
|  4. | Cita informācija | Publisko aģentūru likuma 11.panta trešā daļa nosaka, ka Aģentūras budžetu apstiprina kopā ar vidēja termiņa darbības stratēģiju. Saskaņā ar Publisko aģentūru likuma 9.panta trešo daļu pirms Aģentūras darbības uzsākšanas tika izsludināts konkurss uz vakanto Aģentūras direktora amatu. Tā kā konkursa rezultātā piemērots kandidāts netika izvēlēts, direktora amatā ar 2018.gada martu uz laiku tika apstiprināts direktora pienākumu izpildītājs.Ņemot vērā iepriekš minēto Aģentūras vidēja termiņa darbības stratēģija tiks izstrādāta pēc Aģentūras direktora apstiprināšanas amatā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikāciju aktivitātes** |
| Tiesību akts nemaina esošo regulējumu, kā arī neparedz ieviest jaunas politiskās iniciatīvas, bet skar budžeta apstiprināšanu institūcijai tās deleģēto funkciju veikšanai. Līdz ar to sabiedrības līdzdalība un komunikāciju aktivitātes nav attiecināma. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Ekonomikas ministrija un Aģentūra |
|  2. |  Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
|  3. |  Cita informācija | Nav |

Ministru prezidenta biedrs,

ekonomikas ministrs A. Ašeradens

Vīza:

Valsts sekretārs Ē.Eglītis

Stiebre, 67013019

Anda.Stiebre@em.gov.lv